Andrej Zsilcov, a Keresztény Közösség papjának beszámolója

Odesszából, 2022. november 5-én

Az ukrajnai háború időtartamát először napokban, majd hetekben, most pedig hónapokban számolták. Már a háború kilencedik hónapjában járunk, és őszintén remélem, hogy a számlálás nem válik évekké!

Mi az aktuális most? A gabonaszállítások folytatódnak, bár a megszállók folyamatosan próbálnak manipulálni velük.... az ukrán hadsereg sikeres ellentámadásai az ország keleti és déli részén, amelyek az elmúlt hónapokban nagy nyilvánosságot kaptak, inkább pozícióháborúvá váltak... A rakéták mellé nemrég bekerült iráni drónok tömegesen támadják a civil lakosságot és az infrastruktúrát. Ha a fronton az orosz hadsereg kudarca történik, biztosak lehetünk benne: másnap éjjel vagy másnap újult erővel támadnak... Vannak gazdaságossági okokból tervezett áramszünetek (1-2 órától 12-14 óráig tartó) és a pusztításból eredők. És remélni lehet, hogy az utóbbit a különböző állami és önkormányzati szolgálatok előbb-utóbb elhárítják, és helyreáll az áramszolgáltatás. Az ukránok fokozatosan felfedezik a szükséges mentálhigiénét: nem minden hírt néznek válogatás nélkül: Először azt, ami engem közvetlenül érint, aztán annyit "másokról", hogy az ember áttekintést kapjon. A háború minden részletét nem lehet sem felfogni, sem gyorsan feldolgozni.

Mit látható közvetlenül Odesszában? Az ukrán gabonát hónapok óta a világ minden tájára szállító civil hajók látványa felcsillantja itthon a reményt, hogy mégiscsak lehetséges lesz a béke... Újra és újra dolgozik a légvédelem, ami néha a közvetlenül a fejünk fölött felbukkanó rakéták dübörgését és a látható közelségben megjelenő füstfelhőket jelenti. Sokan megtanulták felismerni, hogy a hang alapján pontosan mi is repül "odafent"... A légiriadók a mindennapi élet magától értetődő részévé váltak. Az utcán alig figyel rá valaki, úgy tűnik, mintha az élet zavartalanul folyna. Ha valaki éppen egy üzletben tartózkodik, befejezheti a vásárlást, és a pénztárnál fizethet. Amint az összes vásárló kimegy, a személyzet is elmegy a legközelebbi (többé-kevésbé) biztonságos, rögtönzött bombabiztos óvóhelyre, de gyakran a személyzet az utcán marad a fák árnyékában. Ha a légiriadók "odakint" lepnek meg valakit, az illető már nem léphet be egy üzletbe, bankba vagy más nyilvános helyre. Ilyenkor az emberek sorba állnak az üzlet előtt, és külsőleg csendben beszélgetnek, nézik a híreket, vagy e-maileznek... Kórházaink a sebesült katonáknak vannak fenntartva. A polgári lakosság számára csak korlátozva, vészhelyzetben állnak rendelkezésre... Az iskolák és a közintézmények alakítják ki a légoltalmi óvóhelyeket.

Szigorú előírások szerint kell megépíteni az ilyen bunkereket, amelyek nélkül az iskolákban nem lehet jelenléttel órákat tartani... Odesszából kihajtva autóval igazoltató ellenőrzésekkel találkozunk. Mindenki nagyon fáradt a háborútól, az ukránok vágynak arra, hogy az ország megszabaduljon a "hívatlan vendégektől"... Az élethez szükséges javakból nincs hiány, amit a földművesek fáradhatatlan munkája és a külföldről érkező sokrétű segélyek tesznek lehetővé.....

Az élet megy tovább az országban, bár mindenki többé-kevésbé tudatosan érzi, hogy bármelyik pillanatban véget érhet. A halál folyamatosan jelen van a tudatalatti mélyén. Ennek ellenére mindenhol a jövő reményének jeleit láthatjuk: gyerekek születnek, házak épülnek, ráadásul számos kávézó is kinyitott. Fontos téma: a közeljövő, nevezetesen a télre való felkészülés. Bízunk abban, hogy az állam mindent megtesz az alapellátásért (fűtés, villany...). Mindenki igyekszik hőszigetelté tenni a lakását vagy a házát, és ha lehet, fakályhát vagy korszerűbb, független energiaellátást szerel be a lakásba, házba.

A Keresztény Közösség intenzív életet él. Odesszában továbbra is naponta tatjuk a szertartásokat, felváltva, orosz és ukrán nyelven. Amikor óvatosan megkérdeztem, hogy ez nem túl nagy kihívás-e a ministránsoknak, a válasz így hangzott: "Ez a mi szellemi háborúnk". Még új ministránsok is csatlakoztak. Augusztusban tartottuk meg nyári táborunkat, ezúttal "csak" 70 résztvevővel - gyermekek, fiatalok és felnőttek. Nem a megszokott helyünkön tartottuk, hanem attól kb. 15 km-re, a fiatal Waldorf-iskola épületében, Horodenkában. A tábor mind a nyolc napja tele volt örömmel és a jövőbe vetett reménnyel. Nagyszerű volt sok modern és régi ukrán dalt énekelni..., játszani..., festeni..., és persze komoly beszélgetéseket folytatni a jelenlegi helyzetről. Anna Kruczek, krakkói pap végig részt tudott venni a nyári táborban, és csodálatos volt, hogy a lengyel nyelvet nemcsak nagyon szívesen fogadták, hanem a legtöbb résztvevő jól értette is.

Az előszeminárium is megkezdődött. Idén két csoport van: egy online csoport az ukrán résztvevők számára, akik jelenleg hat országban vannak szétszórva, és egy "élő" csoport az Ukrajnában maradt érdeklődők számára. Összesen 40 résztvevőnk van. Az idei év egyik legfontosabb témája: hogyan látjuk Ukrajna jövőjét? Hogyan tudunk jövőképalkotáson dolgozni úgy, hogy a szellemi lények érdeklődjenek iránta?

Október végén Odesszában Hans-Bernd Neumann részt vett az odesszai előszemináriumon egy tanfolyammal, és a hónap utolsó vasárnapján megtartotta a szüleimnek az 50 éves évfordulójuk arany-házasságkötését (németül, fordítással). Ez az esemény jelentős fénypont volt a gyülekezet életében: Ludmila és Walerij messze a gyülekezet határain túl is ismertek, és már az ukrajnai Keresztény Közösség megalapításában is szerepet vállaltak.

A moszkvai előszemináriumon is aktívan dolgozom Anna Geyerrel együtt. Nagyon fontos, hogy fenntartsuk és fejlesszük a frontokon átívelő párbeszédet. Ez természetesen csak online lehetséges, és tényleg elképesztő, hogy az internet milyen lehetőségeket kínál manapság. Még a lelki jelenlét is nagymértékben lehetővé válik.

Van egy keleti közmondás: "Minden új lehetőség veszélyeket rejt magában, és minden veszély új lehetőségeket". Ma Ukrajnában még a legbékeszeretőbb emberek is ismerik a fegyverek lehetőségeit, és az internet lehetőségeiről beszélnek. A háború veszélyei ma is nyilvánvalóak, és az internet veszélyei háborús időkben is fokozatosan tudatosulnak: a középiskolások például arról panaszkodnak, hogy a háború alatt mostanában napi 12-14 órát töltenek az interneten az online leckék, majd a házi feladatok miatt.

Ilyen ma az élet itt: a sokféle veszély és a lehetőségek kéz a kézben járnak egymás mellett. Vajon nem a modern adventi hangulatot hirdeti-e hamarosan az oltárunkon az Olajfák Apokalipszise!!!? A szorongattatásban, félelemteli aggódás és a pusztulás mellett egy Új Krisztus-közelség és egy Új Születés várható. Mert újra és újra, és egyre inkább, több oldalról is érezhető itt ez a jövőbe mutató hangulat: milyen lesz az "élet utána"? Nem tudjuk (még), de az, hogy gondolunk rá, és teszünk érte, már ma is fontos erőforrást nyújt nekünk ehhez!

*Fordította Silye Imre*